Oficialusis leidinys L 039 , 11/02/2004 p. 0019 - 0022



Tarybos bendroji pozicija 2004/133/BUSP 2004 m. vasario 10 d. dėl ribojančių priemonių ekstremistams Buvusiojoje Jugoslavijos Respublikoje Makedonijoje (BJRM) ir panaikinanti Bendrąją poziciją 2001/542/BUSP EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 15 straipsnį, kadangi: (1) Taryba ne kartą pabrėžė savo pasiryžimą remti padėties stabilizavimą ir normalizavimą Buvusiojoje Jugoslavijos Respublikoje Makedonijoje (BJRM), grindžiamą visišku Bendrojo susitarimo įgyvendinimu. (2) Taryba šį pasiryžimą yra įrodžiusi aktyvia Vyriausiojo įgaliotinio/Generalinio Sekretoriaus veikla, nuosekliu ES specialiųjų atstovų paskyrimu ir operacijų "Concordia" ir "Proxima" organizavimu. (3) Nepaisant bendro padėties pagerėjimo, tam tikri asmenys ir toliau skatina smurtinius veiksmus arba juose dalyvauja, mesdami iššūkį Bendrojo susitarimo pagrindiniams stabilumo, teritorinio vientisumo bei BJRM unitarinio ir daugiatautinio pobūdžio principams, ir (arba) su demokratiniu procesu nesuderinamais veiksmais kenkia ir trukdo praktiškai įgyvendinti šį susitarimą. (4) Dėl to reikia įgyvendinti tikslines priemones, skirtas pirmiau minėtiems asmenims, įskaitant tuos, kurie gyvena už BJRM ribų, uždraudžiant jiems atvykti į valstybių narių teritoriją. (5) Šios priemonės neturėtų būti aiškinamos kaip jų įsitikinimų ir saviraiškos laisvės apribojimas. (6) 2001 m. liepos 16 d. Tarybos bendroji pozicija 2001/542/BUSP dėl draudimo išduoti vizas ekstremistams Buvusiojoje Jugoslavijos Respublikoje Makedonijoje [1] turėtų būti panaikinta, PRIĖMĖ ŠIĄ BENDRĄJĄ POZICIJĄ: 1 straipsnis 1. Valstybės narės imasi reikiamų priemonių, kad užkirstų kelią atvykti į savo teritorijas ar per jas vykti tranzitu priede išvardytiems asmenims, kurie aktyviai skatina smurtinius ekstremistinius veiksmus arba juose dalyvauja, mesdami iššūkį Ohrido bendrojo susitarimo pagrindiniams stabilumo, teritorinio vientisumo bei BJRM unitarinio ir daugiatautinio pobūdžio principams, ir (arba) kurie sąmoningai, nuolatos ir neteisėtai su demokratiniu procesu nesuderinamais veiksmais kenkia ir trukdo praktiškai įgyvendinti šį bendrąjį susitarimą. 2. Šio straipsnio 1 dalis valstybių narių neįpareigoja neleisti savo piliečiams atvykti į savo teritoriją. 2 straipsnis 1. 1 straipsnio 1 dalis netaikoma tais atvejais, kai valstybę narę saisto tarptautinės teisės įsipareigojimas, būtent: i) kaip tarptautinės tarpvyriausybinės organizacijos priimančiąją šalį; ii) kaip Jungtinių Tautų šaukiamos arba jos globojamos tarptautinės konferencijos priimančiąją šalį; arba iii) pagal privilegijas ir imunitetus suteikiantį daugiašalį susitarimą. Apie kiekvieną iš šių atvejų tinkamai informuojama Taryba. 2. Šio straipsnio 1 dalis taip pat laikoma taikytina tais atvejais, kai valstybė narė yra Europos saugumo ir bendradarbiavimo organizacijos (ESBO) priimančioji šalis. 3 straipsnis 1. Valstybės narės gali padaryti išimtis priemonėms, taikomoms pagal 1 straipsnio 1 dalį, kai kelionė yra pateisinama skubia humanitarine būtinybe ar dėl dalyvavimo tarpvyriausybiniuose susitikimuose, įskaitant tuos, kuriuos remia Europos Sąjunga, kai vyksta politinis dialogas, tiesiogiai skatinantis demokratiją, žmogaus teises ir teisinę valstybę Buvusiojoje Jugoslavijos Respublikoje Makedonijoje. 2. Valstybė narė, ketinanti padaryti šio straipsnio 1 dalyje nurodytą išimtį, apie tai raštu praneša Tarybai. Išimtis laikoma padaryta, jei per 48 valandas nuo pranešimo apie siūlomą išimtį gavimo vienas ar daugiau Tarybos narių raštu nepareiškia prieštaravimo. Jei vienas ar daugiau Tarybos narių pareiškia prieštaravimą, Taryba kvalifikuota balsų dauguma gali nuspręsti leisti siūlomą išimtį. 4 straipsnis Tais atvejais, kai pagal 2 ir 3 straipsnius valstybė narė leidžia priede išvardytiems asmenims atvykti į savo teritoriją ar vykti per ją tranzitu, leidimas taikomas tik tuo tikslu, kuriam jis duodamas, ir tik su juo susijusiems asmenims. 5 straipsnis Taryba, remdamasi valstybės narės arba Komisijos pasiūlymu, priima sprendimą dėl priede pateikto sąrašo pakeitimų. Spręsdama dėl bet kokio tokio pakeitimo, Taryba atsižvelgia į 1 straipsnio 1 dalyje nustatytus kriterijus. 6 straipsnis Siekdama kiek įmanoma padidinti pirmiau minėtų priemonių poveikį, Europos Sąjunga skatina trečiąsias šalis imtis ribojančių priemonių, panašių į tas, kurios išdėstytos šioje bendrojoje pozicijoje. 7 straipsnis Ši bendroji pozicija taikoma 12 mėnesių. Ji turi būti nuolat peržiūrima. Prireikus ji atnaujinama ar iš dalies atitinkamai keičiama, jei Taryba mano, kad jos tikslai nepasiekti. 8 straipsnis Bendroji pozicija 2001/542/BUSP panaikinama. 9 straipsnis Ši bendroji pozicija įsigalioja jos priėmimo dieną. 10 straipsnis Ši bendroji pozicija skelbiama Europos Sąjungos oficialiajame leidinyje. Priimta Briuselyje, 2004 m. vasario 10 d. Tarybos vardu Pirmininkas C. McCreevy [1] OL L 194, 2001 7 18, p. 55. -------------------------------------------------- PRIEDAS 1 straipsnyje nurodytų asmenų sąrašas Pavardė, vardas | ADILI Gafur | Pravardė | Valdet Vardari | Gimimo data | 1959 1 5 | Gimimo vieta/kilmė | Kicevo (Harandjell) | Pavardė, vardas | BAJRAMI Hamdi | Pravardė | Breza | Gimimo data | 1981 8 16 | Gimimo vieta/kilmė | Brest (Buvusioji Jugoslavijos Respublika Makedonija) | Pavardė, vardas | BUTKA Spiro | Pravardė | Vigan Gradica | Gimimo data | 1949 5 29 | Gimimo vieta/kilmė | Kosovo | Pavardė, vardas | GEORGIEVSKI Goran | Pravardė | Mujo | Gimimo data | 1969 12 2 | Gimimo vieta/kilmė | Kumanovo | Pavardė, vardas | HYSENI Xhemail | Pravardė | Xhimi Shea | Gimimo data | 1958 8 15 | Gimimo vieta/kilmė | Lipkovo (Lojane) | Pavardė, vardas | JAKUPI Avdil | Pravardė | Cakalla | Gimimo data | 1974 4 20 | Gimimo vieta/kilmė | Tanusevce | Pavardė, vardas | REXHEPI Daut | Pravardė | Leka | Gimimo data | 1966 1 6 | Gimimo vieta/kilmė | Poroj | Pavardė, vardas | RUSHITI Sait | Gimimo data | 1966 7 7 | Gimimo vieta/kilmė | Tetovo | Pavardė, vardas | SAMIU Izair | Pravardė | Baci | Gimimo data | 1963 7 23 | Gimimo vieta/kilmė | Semsevo | Pavardė, vardas | STOJKOV Goran | Gimimo data | 1970 2 25 | Gimimo vieta/kilmė | Strumica | Pavardė, vardas | SULEJMANI Fadil | Gimimo data | 1940 12 5 | Gimimo vieta/kilmė | Tetovo (Bosovce) | Pavardė, vardas | SULEJMANI Gyner | Gimimo data | 1954 3 3 | Gimimo vieta/kilmė | Turkija | --------------------------------------------------